ทุนสำรองวูบ3หมื่นล.ธปท.เบรกบาทอ่อน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — ธปท.เผยทุนสำรองล่าสุด 1.439 แสนล้านเหรียญสหรัฐ ลดลง 1,100 ล้านเหรียญสหรัฐ 
ธนาคารแห่งประเทศไทย (ธปท.) รายงานระดับเงินทุนสำรองล่าสุด ณ วันที่ 21 พ.ค. อยู่ที่ 1.439 แสนล้านเหรียญสหรัฐ หรือประมาณ 4.66 ล้านล้านบาท ลดลง 1,100 ล้านเหรียญสหรัฐ หรือประมาณ 3.52 หมื่นล้านบาท เมื่อเทียบกับสัปดาห์ก่อนหน้าที่มี 1.45 แสนล้านเหรียญสหรัฐ หรือประมาณ 4.69 ล้านล้านบาท 
ทั้งนี้ คาดว่า ธปท.ได้เข้าไปดูแลค่าเงินบาทไม่ให้อ่อนค่าเร็วเกินไปจากปัญหาเงินทุนต่างประเทศ โดยเฉพาะจากตลาดหลักทรัพย์ที่ไหลออก และต้องการให้เงินบาทอ่อนค่าไปตามทิศทางเดียวกับสกุลในภูมิภาคเอเชีย 
ขณะที่ฐานะสุทธิสัญญาซื้อขายเงินตราต่างประเทศแลกกับเงินบาทล่วงหน้า (เฟอร์เวิร์ด) อยู่ที่ 1.32 หมื่นล้านเหรียญสหรัฐ เพิ่มขึ้น 1,400 ล้านเหรียญสหรัฐ จากสัปดาห์ก่อนอยู่ที่ 1.18 หมื่นล้านเหรียญสหรัฐ
ทั้งนี้ ปริมาณเงินสดหมุนเวียนในมือประชาชนอยู่ที่ 1.078 ล้านล้านบาท เพิ่มขึ้นจากสัปดาห์ก่อน 1.14 หมื่นล้านบาท
ธนาคารซีไอเอ็มบี ไทย รายงานเงินบาทปิดตลาดเมื่อวันที่ 27 พ.ค. ที่ระดับ 32.5432.57 บาทต่อเหรียญสหรัฐ อ่อนค่าลงเล็กน้อยจากระดับเปิดตลาดที่ระดับ 32.5332.55 บาทต่อเหรียญสหรัฐ 
“ยังเป็นการแกว่งตัวตามค่าเงินในภูมิภาค ส่วนปัจจัยที่ยังต้องติดตามคือ ปัญหาหนี้และการประกาศมาตรการแก้ปัญหาของประเทศในยุโรป มีผลต่อแนวโน้มค่าเงินยูโรในทิศทางที่อ่อนค่าลง” นักค้าเงินซีไอเอ็มบี ไทย กล่าว